o izvajanju pooblastila, prenesenega na Komisijo v skladu z Direktivo (EU) 2016/1629 Evropskega parlamenta in Sveta z dne 14. septembra 2016 o tehničnih predpisih za plovila, namenjena za plovbo po celinskih plovnih poteh, spremembi Direktive 2009/100/ES in razveljavitvi Direktive 2006/87/ES

(c) navodila glede uporabe in delovanja zbirke podatkov, zlasti v zvezi z ukrepi za varnost podatkov, šifriranjem in obdelavo podatkov ter medsebojno povezavo zbirke podatkov z registri iz člena 17.

Direktiva (EU) 2016/1629 je bila sprejeta 14. septembra 2016 in je začela veljati 6. oktobra 2016 z datumom prenosa in začetka uporabe 7. oktobra 2018.

Ta pristop zagotavlja, da spričevala Unije za plovbo po celinskih plovnih poteh, ki potrjujejo, da so vse vrste plovnih objektov v celoti skladne z navedenimi revidiranimi tehničnimi zahtevami, veljajo na vseh celinskih plovnih poteh EU, tudi na Renu, in da spričevala, ki veljajo za Ren, veljajo tudi na vseh drugih celinskih plovnih poteh EU.

Direktiva (EU) 2016/1629 uvaja harmonizirane pogoje za izdajanje spričeval za plovbo po celinskih plovnih poteh za plovila, namenjena za plovbo po celinskih plovnih poteh, v vseh državah članicah. Zato so tehnične zahteve za plovila, namenjena za plovbo po celinskih plovnih poteh, enotne v vseh državah članicah. To zagotavlja poenostavitev pravil, kar vodi so visoke ravni varnosti, ter neposredno prispeva k oblikovanju bolj poglobljenega in pravičnejšega notranjega trga.

o izvajanju pooblastila, prenesenega na Komisijo v skladu z Direktivo (EU) 2016/1629 Evropskega parlamenta in Sveta z dne 14. septembra 2016 o tehničnih predpisih za plovila, namenjena za plovbo po celinskih plovnih poteh, spremembi Direktive 2009/100/ES in razveljavitvi Direktive 2006/87/ES

Člen 31 na Komisijo prenese pooblastilo za sprejemanje delegiranih aktov za spremembo prilog II do VI k Direktivi (EU) 2016/1629.

Komisija v skladu s členom 31(1) „sprejme delegirane akte za prilagoditev Priloge II, s katerimi se brez odlašanja posodobi sklicevanje na najnovejšo različico standarda ES-TRIN in se določi datum začetka njegove uporabe“.

V skladu s členom 31(3) se na Komisijo prenese pooblastilo, „da sprejme delegirane akte v zvezi s prilagoditvijo prilog III in IV znanstvenemu in tehničnemu napredku“.

V skladu s členom 31(4) se na Komisijo prenese pooblastilo, „da sprejme delegirane akte v zvezi s prilagoditvijo Priloge V, s katerimi se posodobijo in racionalizirajo upravne določbe“.

V skladu s členom 31(5) se na Komisijo prenese pooblastilo, „da sprejme delegirane akte v zvezi s prilagoditvami Priloge VI, s katerimi se spremenijo merila za priznavanje klasifikacijskih zavodov za zagotavljanje varnosti plovbe“.

Člen 31(6) nadalje določa, da „se na Komisijo prenese pooblastilo, da sprejme delegirane akte, s katerimi se posodobijo sklicevanja v tej direktivi na nekatere določbe prilog II in V, da bi se upoštevale spremembe teh prilog“.

2.PRAVNA PODLAGA

To poročilo se zahteva v skladu s členom 32(2) Direktive (EU) 2016/1629. V skladu s to določbo se pooblastilo prenese na Komisijo za obdobje petih let od 6. oktobra 2016. Komisija mora pripraviti poročilo o prenosu pooblastila najpozneje devet mesecev pred koncem petletnega obdobja. Isti člen določa, da se prenos pooblastila samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

3.IZVAJANJE POOBLASTILA

Od začetka veljavnosti Direktive (EU) 2016/1629 je Komisija do datuma sprejetja tega poročila sprejela naslednje delegirane akte:

1)Delegirano direktivo Komisije (EU) 2018/970 z dne 18. aprila 2018 o spremembi prilog II, III in V k Direktivi (EU) 2016/1629 – na podlagi člena 31(1), (3) in (4). Z določbami tega delegiranega akta je bila spremenjena Priloga II k najnovejši različici standarda ES-TRIN 2017. Odstavek 2 Priloge III je bil posodobljen, da bi se izboljšala skladnost z določbami standarda ES-TRIN. Navedeni odstavek 2 zajema določbe o „moči“ in „stabilnosti“ po analogiji s členom 3.02 standarda ES-TRIN.

Standard ES-TRIN 2017/1 vsebuje posebne določbe za tradicionalne plovne objekte. Da se ohrani usklajenost med zahtevami Direktive (EU) 2016/1629 in standardom ES-TRIN ter racionalizirajo postopkovne določbe, je bilo treba spremeniti Prilogo V k Direktivi glede podrobnih postopkovnih določb. Delegirani akt je bil objavljen 10. julija 2018 in je začel veljati 30. julija 2018 (z datumom prenosa in začetka uporabe 7. oktobra 2018).

2)Delegirano uredbo Komisije (EU) 2019/1668 z dne 26. junija 2019 o spremembi Direktive (EU) 2016/1629 (Priloga II) – na podlagi člena 31(1), (3) in (4). Z določbami tega delegiranega akta je bila spremenjena Priloga II, da bi se prilagodila najnovejši različici standarda ES-TRIN 2019.

Delegirani akt je bil objavljen 7. oktobra 2019 in je začel veljati 27. oktobra 2019 (z datumom začetka uporabe 1. januarja 2020).

3)Delegirano uredbo Komisije (EU) 2020/474 z dne 20. januarja 2020 o evropski zbirki podatkov o ladijskih trupih – temelji na členu 19(7) Direktive (EU) 2016/1629. Delegirani akt določa zlasti podatke, ki jih morajo v podatkovno zbirko vnesti države članice, vrste dovoljenega dostopa, ob upoštevanju kategorij prejemnikov podatkov in namenov, za katere se taki podatki obdelujejo, navodila glede uporabe in delovanja podatkovne zbirke. V določbah delegiranega akta je zagotovljen tudi omejen dostop do zbirke EHDB (samo za branje) za nacionalne organe, ki so odgovorni za upravljanje prometa na celinski plovni poti in infrastrukture, ohranjanje ali zagotavljanje varnosti plovbe in zbiranje statističnih podatkov

Vsi sprejeti delegirani akti so bili poslani Evropskemu parlamentu in Svetu. V predloženih rokih za ugovor ni bilo podaljšanja rokov za ugovor ali ugovorov.